**Põltsamaa linna tänavate suvehoolduse tehnilised tingimused.**

Hankija eeldab, et pakkuja on pakkumust koostades tutvunud objekti olemasoleva olukorraga ning on oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde teostamise kogemusele.

Enne pakkumuse esitamist on pakkujal võimalus tutvuda objektidega kohapeal koos hankija/tellija esindajaga. Hankija kontaktisik on taristuspetsialist Andres Aasna, andres.aasna@poltsamaa.ee, tel. +372 51 949 517.

**Linna tänavate suvehooldus**

Tänavate suviste koristustööde põhiülesandeks on tänavatele kogunenud mustuse eemaldamine ja tolmuhulga vähendamine. Tänavate harjamist teostatakse perioodil 02.05.2023 kuni 30.11.2023, mil ööpäevane keskmine temperatuur on + 3 kraadi ja puudub vajadus lume- ja libedusetõrjeks. Kõik tööd teostatakse märg-puhastusena imuriga, et vältida tolmu lendumist. Tööde käigus teostatakse tänavapühkmete kogumine (juhuslik olmeprügi, puulehed, liiv ja muu praht) ja nende utiliseerimine. Imuriga puhastatakse äärekividega tänavad ja parklad iga kolme nädala tagant.

**Teehoolde ohutus ja kontroll**

* Töövõtja tagab, et kogu teehoolduses kasutatav tehnika oleks varustatud ajakohaste GPS seadmetega ning tagab tellijale juurdepääsu vastavale tarkvarale.
* Hooldustööde kvaliteeti kontrollib töövõtja pidevalt. Tellija teostab sammuti tööde kvaliteedi kontrolli. Erimeelsuste korral lepitakse kokku parandusmeetodid tööde kvaliteedi tõstmiseks.
* Tööde käigus tuleb tagada kaasliiklejate ohutus ning hooldustehnikal peab olema nõuetekohane tähistus ning kõik vajalikud töötuled peavad töötama (360 kraadi nähtav vilkur jne).